Document ID: 32008D0889

KOMISIJAS LĒMUMS
(2008. gada 18. novembris),
ar ko groza Lēmumus 2002/747/EK, 2003/31/EK, 2005/342/EK, 2005/344/EK un 2005/360/EK, lai pagarinātu ekoloģisko kritēriju termiņu Kopienas ekomarķējuma piešķiršanai dažiem ražojumiem
(izziņots ar dokumenta numuru K(2008) 6941)
(Dokuments attiecas uz EEZ)
(2008/889/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1) un jo īpaši tās 6. panta 1. punkta otro daļu,
apspriedusies ar Eiropas Savienības Ekomarķējuma komiteju,
tā kā:
(1)
Komisijas 2002. gada 9. septembra Lēmums 2002/747/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai spuldzēm un groza Lēmumu 1999/568/EK (2), zaudē spēku 2009. gada 28. februārī.
(2)
Komisijas 2002. gada 29. novembra Lēmums 2003/31/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai mazgāšanas līdzekļiem trauku mazgājamām mašīnām un groza Lēmumu 1999/427/EK (3), zaudē spēku 2008. gada 31. decembrī.
(3)
Komisijas 2005. gada 23. marta Lēmums 2005/342/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai līdzekļiem trauku mazgāšanai ar rokām (4), zaudē spēku 2008. gada 31. decembrī.
(4)
Komisijas 2005. gada 23. marta Lēmums 2005/344/EK, ar ko nosaka ekoloģiskos kritērijus Kopienas ekomarķējuma piešķiršanai universālajiem tīrīšanas līdzekļiem un sanitāro labierīcību tīrīšanas līdzekļiem (5), zaudē spēku 2008. gada 31. decembrī.
(5)
Komisijas 2005. gada 26. aprīļa Lēmums 2005/360/EK, ar ko nosaka ekoloģiskos kritērijus un ar tiem saistītās novērtēšanas un pārbaudes prasības Kopienas ekomarķējuma piešķiršanai eļļošanas līdzekļiem (6), zaudē spēku 2009. gada 31. maijā.
(6)
Atbilstīgi Regulai (EK) Nr. 1980/2000 ir laikus pārskatīti ekoloģiskie kritēriji, kā arī ar tiem saistītās novērtēšanas un verifikācijas prasības, kas noteiktas ar minētajiem lēmumiem.
(7)
Ņemot vērā, ka šo lēmumu pārskatīšanas process ir dažādos posmos, ir lietderīgi pagarināt Lēmumos 2003/31/EK, 2005/342/EK un 2005/344/EK noteikto ekoloģisko kritēriju un prasību spēkā esamības termiņus par 24 mēnešiem, bet Lēmumos 2002/747/EK un 2005/360/EK noteiktos - attiecīgi par 14 mēnešiem.
(8)
Tā kā pārskatīšanas pienākums saskaņā ar Regulu (EK) Nr. 1980/2000 attiecas tikai uz ekoloģiskajiem kritērijiem un novērtēšanas un verifikācijas prasībām, ir lietderīgi, ka Lēmumi 2002/747/EK, 2003/31/EK, 2005/342/EK, 2005/344/EK un 2005/360/EK paliek spēkā.
(9)
Tādēļ ir jāizdara Lēmumu 2002/747/EK, 2003/31/EK, 2005/342/EK, 2005/344/EK un 2005/360/EK attiecīgi grozījumi.
(10)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstīgi Regulas (EK) Nr. 1980/2000 17. pantam,
IR PIEŅĒMUSI ŠO LĒMUMU.
1. pants
Lēmuma 2002/747/EK 5. panta tekstu aizstāj ar šādu:
“5. pants
Ekoloģiskie kritēriji ražojumu grupai “spuldzes” un ar tiem saistītās novērtēšanas un verifikācijas prasības ir spēkā līdz 2010. gada 30. aprīlim.”
2. pants
Lēmuma 2003/31/EK 5. panta tekstu aizstāj ar šādu:
“5. pants
Ražojumu grupai “mazgāšanas līdzekļi trauku mazgājamām mašīnām” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2010. gada 31. decembrim.”
3. pants
Lēmuma 2005/342/EK 3. panta tekstu aizstāj ar šādu:
“3. pants
Ražojumu grupai “līdzekļi trauku mazgāšanai ar rokām” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2010. gada 31. decembrim.”
4. pants
Lēmuma 2005/344/EK 3. panta tekstu aizstāj ar šādu:
“3. pants
Ražojumu grupai “universālie tīrīšanas līdzekļi un sanitāro labierīcību tīrīšanas līdzekļi” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2010. gada 31. decembrim.”
5. pants
Lēmuma 2005/360/EK 4. panta tekstu aizstāj ar šādu:
“4. pants
Ražojumu grupai “eļļošanas līdzekļi” noteiktie ekoloģiskie kritēriji un ar tiem saistītās novērtēšanas un verifikācijas prasības ir spēkā līdz 2010. gada 31. jūlijam.”
6. pants
Šis lēmums ir adresēts dalībvalstīm.
Briselē, 2008 gada 18. novembrī

Labels: 3
1
20